CELEX: 62021CN0427
Language: mt
Date: 2021-07-14 00:00:00
Title: Kawża C-427/21: Talba għal deċiżjoni preliminari mressqa mill-Bundesarbeitsgericht (il-Ġermanja) fl-14 ta’ Lulju 2021 – LD vs ALB FILS KLINIKEN GmbH

8.11.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 452/5
            
         
      Talba għal deċiżjoni preliminari mressqa mill-Bundesarbeitsgericht (il-Ġermanja) fl-14 ta’ Lulju 2021 – LD vs ALB FILS KLINIKEN GmbH
      (Kawża C-427/21)
      (2021/C 452/04)
      Lingwa tal-kawża: il-Ġermaniż
      
         Qorti tar-rinviju
      
      Bundesarbeitsgericht
      
         Partijiet fil-kawża prinċipali
      
      
         Rikorrent: LD
      
         Konvenut: ALB FILS KLINIKEN GmbH
      
         Domandi preliminari
      
      
                  1)
               
               
                  L-Artikolu 1(1) u (2) tad-Direttiva 2008/104/KE tal-Parlament Ewropew u tal-Kunsill tad-19 ta’ Novembru 2008 dwar xogħol temporanju permezz ta’ aġenzija (1) japplika meta – kif jistabbilixxi l-Artikolu 4(3) tat-Tarifvertrag für den öffentlichen Dienst (il-Ftehim Kollettiv tas-Servizz Pubbliku, iktar ’il quddiem it-“TVöD”) – il-funzjonijiet eżerċitati minn ħaddiem jiġu ttrasferiti lil terz u l-ħaddiem inkwistjoni, li r-relazzjoni ta’ xogħol eżistenti tiegħu mal-persuna li timpjega preċedenti tkompli, għandu, fuq it-talba ta’ din tal-aħħar, jipprovdi fuq bażi permanenti l-provvista ta’ xogħol kuntrattwalment dovuta lit-terz u għalhekk ikun suġġett għas-setgħa ta’ tmexxija tiegħu, kemm fil-livell tekniku kif ukoll fil-livell organizzattiv?
               
            
                  2)
               
               
                  Fil-każ ta’ risposta fl-affermattiv għall-ewwel domanda:
                  Dan huwa kompatibbli mal-għan ta’ protezzjoni tad-Direttiva 2008/104 meta skont il-punt 2b tal-Artikolu 1(3) tal-Arbeitnehmerüberlassungsgesetz (il-Liġi dwar it-Tqegħid għad-Dispożizzjoni ta’ Ħaddiema, iktar ’il quddiem l-AÜG), it-tqegħid għad-dispożizzjoni ta’ persunal fis-sens tal-Artikolu 4(3) tat-TVöD, huwa eskluż mill-kamp ta’ applikazzjoni tad-dispożizzjonijiet ta’ protezzjoni nazzjonali fil-qasam ta’ tqegħid għad-dispożizzjoni ta’ ħaddiema, b’mod li dawn id-dispożizzjonijiet ta’ protezzjoni ma japplikawx f’każ ta’ tqegħid għad-dispożizzjoni ta’ persunal?
               
            
         (1)  ĠU 2008, L 327, p. 9.